**תומאס וסלי פנץ** (באנגלית: **Thomas Wesley Pentz**; נולד ב-10 בנובמבר 1978 במיסיסיפי שבארצות הברית), הידוע בשם הבמה **דיפלו** (**Diplo**), הוא תקליטן זוכה פרס גראמי, מפיק מוזיקלי וכותב שירים אמריקאי מפילדלפיה. השם "דיפלו" הוא קיצור של דיפלודוקוס, סוג של דינוזאור.

דיפלו הוא הבעלים של המועדון וקולקטיב המוזיקה "Hollertronix", והבעלים של חברת ההקלטות "מד דיסנט". מלבד עבודתו כמפיק הוא משמש גם כמורה בבית ספר, ובנוסף לקריירה העצמאית שלו הוא עבד בשיתוף פעולה מוזיקלי והיה בן זוגה של הזמרת והיוצרת M.I.A. הוא שיתף פעולה ויצר רמיקסים לאמנים רבים מוכרים כגון: מדונה, גוון סטפני, CSS ,Justice רדיוהד, Yeah Yeah Yeahs, בלאק ליפס, The Dead Weather, סנופ דוג, בלוק פארטי, לה טיגרה וקניה וסט. בנוסף, השתתף כמפיק באלבום האחרון של דיזי רסקל.

דיפלו הופיע בתל אביב ארבע פעמים: לראשונה בשנת 2005 בהפקה של האומן 17, ופעמיים נוספות במועדון הברזילי. הוא הופיע גם בלייב פארק בראשון לציון ב-2017 כחלק מהמייג'ור לייזר ולאחר מכן באותו הערב בבית מעריב בת״א.

ביוגרפיה
--------

דיפלו נולד במיסיסיפי, גדל באזורים שונים בדרום ארצות הברית והושפע מתרבויות מקומיות רבות. הוא החל את לימודיו באוניברסיטת מרכז פלורידה ואז עבר לפילדלפיה לטובת לימודי המשך באוניברסיטת טמפל. במהלך לימודיו שם צבר מוניטין כ-DJ, והוציא את האלבום הראשון שלו, "פלורידה", בשנת 2004.

לאחר ששמעה את אחד משיריו בשנת 2004, פנתה M.I.A. לדיפלו בזמן שתקלט במועדון "פאבריק" בלונדון לאחר שבמקרה הוא ניגן בזמן שהיא נכנסה למועדון את הסינגל שלה "Galang", אותו השיג מעובד במגזין המוזיקה הלונדוני "i-D".
בהתייחסם לפגישתם הראשונה, אמרו השניים: 

> 
> **M.I.A:** היה במוזיקה שלו משהו חסר בית. היא לא השתייכה לאף ז'אנר מסוים, שזה מה שאנשים כל הזמן אמרו לי על המוזיקה שלי: השירים שלך לא מתאימים לשום מקום. לכן יצאתי למשימה משוגעת למצוא אנשים נוספים כאלה, כי כך נוכל להקים יחד בית.  
> **דיפלו:** מלבד זה שאני בחור לבן מפילדלפיה והיא בחורה סרי לנקית מלונדון, כל השאר היה זהה; שנינו בוגרי לימודי קולנוע, נהגנו להאזין לאותה המוזיקה כאשר היינו ילדים, אנחנו הולכים באותו כיוון ביצירה המוזיקלית שלנו כרגע. זה היה מדהים.
> 
> 
> 
> 

השניים החלו בקשר רומנטי שנמשך תקופה מסוימת, ויצרו שיתוף פעולה במיקסטייפ "Piracy Funds Terrorism Vol. 1". מאז יציאתו של המיקסטייפ הם ערכו שיתופי פעולה נוספים בשירים אחדים, ודיפלו תקלט במהלך סיבוב ההופעות של אלבומה "Arular" בשנת 2005. ב-2007 התעמתה M.I.A. עם אמצעי התקשורת סביב מה שהרגישה כמניעים נסתרים של עיתונאים להפיץ מידע שגוי אודות חלקו של דיפלו בתקליטיה.

הסגנון המוזיקלי ביילה פאנק (המכונה גם "פאנק קריוקה", "פאבלה פאנק" או "פאנק דו ריו") היה תחום שעניין את דילפו במיוחד. הוא נחשף אליה לראשונה כאשר תקלט במסיבה פרטית יחד עם צוות "Hollertronix" ומאז השתמש בסימפולים וקטעים מהשירים הללו במספר גדול של הפקות. דיפלו נחשב לאחד האישים המרכזיים אשר ייבאו את הביילה פאנק מברזיל לארצות הברית, ולאחר שביקר בריו דה ז'ניירו ב-2004 הוא הוציא מספר מיקסים אשר הציגו את הסגנון לראשונה למאזינים בצפון אמריקה. בנוסף, הסגנון בא לידי ביטוי באופן בולט בעבודתו המשותפת עם M.I.A. על האלבום "Piracy Funds Terrorism Vol. 1". במטרה למשוך תשומת לב נוספת לביילה פאנק, הפיק דיפלו בשנת 2009 סרט דוקומנטרי על הסגנון תחת השם "Favela on Blast".

דיפלו ערך שיתופי פעולה עם אמנים נוספים מפילדלפיה, כגון סנטוגולד, ספאנק רוק, אמנדה בלאק ומלוצ'ה, וכן עם ההרכב הצרפתי ג'אסטיס. בשנת 2006 הוא הקים חברת תקליטים משלו בשם "Mad Decent" ובה החתים את הרכב הביילה פאנק בונדה דה רול ואת הראפר "Blaqstarr" מבולטימור. בשנת 2009 חנך שיתוף פעולה עם הדיג'יי סוויטץ', אותו הכיר דרך העבודה על M.I.A. תחת השם מייג'ור לייזר (Major Lazer) ואלבומם הראשון תחת שם זה הוקלט בג'מייקה.

ב-3 במאי 2018, הוציאו לראשונה הרכב בשם "LSD" את השיר "Genius", ההרכב היה מורכב מ-דיפלו, סיה, ו- לברינת'. כשבוע לאחר מכן ב-10 במאי ההרכב הוציאו שיר נוסף בשם "Audio" ב-8 באוגוסט ההרכב הוציאו שיר בשם "Thunderclouds".

ב-16 באוגוסט 2019, הוציא את השיר "Heartless", יחד עם מורגן וולן. בשנת 2020 השתתף כשחקן בדמותו של ריצ'י ויליאמס בסרט המוזיקלי-רומנטי האמריקאי "לגעת בכוכבים" בכיכובה של דקוטה ג'ונסון.

ב-13 בדצמבר 2019, הוציא את השיר "On My Mind", יחד עם סיידפיס.

ב-24 ביוני 2020, הוציא את השיר "Looking for Me", יחד עם פול וולפורד (אנ') וקארין לומקס.

ב-21 ביולי 2023, הוציא את הסינגל "Heartbroken", בהשתתפות ג'סי מורף ופולו ג'י.

דיסקוגרפיה
----------

|  |  |
| --- | --- |
| אלבומי אולפן
* 2004: *Florida*
* 2020: *Diplo Presents Thomas Wesley, Chapter 1: Snake Oil*
* 2020: *MMXX*
* 2022: *Diplo*

אלבומי הופעה
* 2005: *Live in Montreal*

מיני אלבומים
* 2003: *Epistomology*
* 2004: *Newsflash*
* 2004: *Diplo Rhythm*
* 2007: *iTunes Session*
* 2012: *Express Yourself*
* 2013: *Revolution*
* 2018: *California*
* 2018: *Europa*
* 2019: *Higher Ground*
* 2020: *Do Si Do*
 | אלבומי אוסף
* 2005: *FabricLive.24*
* 2009: *Decent Work for Decent Pay*
* 2010: *Blow Your Head: Diplo Presents Dubstep*
* 2010: *Chasing the Dragon*
* 2011: *Riddimentary: Diplo Selects Greensleeves*
* 2014: *Random White Dude Be Everywhere*

מיקסטייפים
* 2003: *AEIOU*
* 2004: *Piracy Funds Terrorism*
* 2007: *AEIOUT Two*
* 2008: *Top Ranking: A Diplo Dub*
 |

קישורים חיצוניים
----------------

ויקישיתוף מדיה וקבצים בנושא **דיפלו** בוויקישיתוף
* 

* אתר האינטרנט הרשמי של דיפלו (באנגלית)
* דיפלו, ברשת החברתית פייסבוק

* דיפלו, ברשת החברתית טוויטר

* דיפלו, ברשת החברתית אינסטגרם

* דיפלו, ברשת החברתית טיקטוק

* דיפלו, ברשת החברתית VK

* דיפלו, סרטונים בערוץ היוטיוב

* דיפלו, במסד הנתונים הקולנועיים IMDb (באנגלית)

* דיפלו, באתר אייטונס (באנגלית)

* דיפלו, באתר ספוטיפיי

* דיפלו, באתר סאונדקלאוד (באנגלית)

* דיפלו, באתר AllMusic (באנגלית)

* דיפלו, באתר MusicBrainz (באנגלית)

* דיפלו, באתר דיזר

* דיפלו, באתר Discogs (באנגלית)

* דיפלו, באתר Songkick (באנגלית)

* דיפלו, באתר Genius

* דיפלו, באתר טיידל (באנגלית)

* דיפלו, באתר אמזון מיוזיק
* דיפלו - האתר הרשמי
* Mad Decent - האתר הרשמי
* אביב אברמוביץ, "מסיבת השנה", מומה, 31/08/2005
* רפי ברבירו, "דיפ פרפל", ynet‏, 29.08.08
* אריק ארונוב, "דיפלו ב"ברזילי""(הקישור אינו פעיל), מגזין לילה, 26.08.08
* ריאיון עם דיפלו, אתר Stylus (הקישור אינו פעיל)
* מאמר על דיפלו, מגזין villagevoice (הקישור אינו פעיל)
* נוי אלוש‏, סטטוספופ 08: דיפלו הוא הכוכב הגדול של התקופה, באתר וואלה!‏, 08 ביוני 2015

הערות שוליים
------------

1. ↑  Cordor, Cyril. "Diplo - Biography". Allmusic. Retrieved 2009-02-22.
2. 1 2  Dan DeLuca,"Musical Diplo-mat", The Philadelphia Inquirer, Jan 19, 2006, Pg C01
3. ↑  "Diplo Biography". NME. Time Warner. Retrieved 2009-02-22.
4. 1 2 3  Pytlik, Mark (April 4, 2005). "Interview: Diplo". Pitchfork Media. Retrieved July 22, 2008.
5. ↑  "Biography for Maya Arulpragasam", IMDb, Retrieved 2010-06-20
6. ↑  Thomson, Paul (2007). "M.I.A. Confronts the Haters". Pitchforkmedia. Retrieved 2007-12-10.
7. ↑  McKinnon, Matthew (2005-03-03). "Tigress Beat". CBC. Retrieved 2008-10-23.
8. ↑  Wolk,Douglas (December 17, 2004). "Booty Call". The Village Voice. Retrieved February 14, 2008.
9. ↑  Boynton, Sean-Paul (August 3, 2006). "M.I.A.: Earth-spaning innovator goes her own way". BeatRoute. Retrieved November 9, 2008.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008353489305171
* BnF: cb16513417m (data)
* GND: 1023528053
* ISNI: 0000 0001 2008 3948
* LCCN: no2008116520
* MusicBrainz: a56bd8f9-8ef8-4d63-89a4-794ed1360dd2
* VIAF: 171136721
* WorldCat: lccn-no2008116520

 |